झूठी रिपोर्ट वापस लें और कार्रवाई करें
अभा अादिवासी महासभा ने एएसपी के सामने जताया रोष
भास्कर संवाददाता | बड़वानी
मोरानी गांव में धर्म परिवर्तन को लेकर राजपुर थाना पर कुछ लोगों ने तीन आदिवासियों के खिलाफ रिपोर्ट दर्ज कराई थी। इसके विरोध में व शिकायतकर्ता पर कार्रवाई करने की मांग को लेकर बुधवार को अखिल भारतीय आदिवासी महासभा सदस्यों ने एडीशनल एसपी टीएस बघेल को ज्ञापन सौंपा। मुकेश चौहान, ईडु चौहान, अनारसिंह जमरे ने बताया कुछ लोगों ने कैलाश पिता नानका निवासी मोरानी, सुरेश पिता सुंदर व दीवानसिंह पिता रेमसिंह के साथ मारपीट कर जान से मारने की धमकी दी और राजपुर थाने में झूठी रिपोर्ट दर्ज कराई थी।
बुधवार दोपहर 2 बजे मोरानी गांव के 50 से ज्यादा महिला-पुरुष नारेबाजी करते हुए एसपी दफ्तर पहुंच ज्ञापन सौंपा। उन्होंने बताया आए दिन आदिवासियों पर धर्म परिवर्तन करने के आरोप लगाए जा रहे हैं। उन्होंने चेतावनी दी है कि झूठी शिकायत करने वालों पर कार्रवाई नहीं की गई तो आदिवासी धरना आंदोलन करेंगे।
कलेक्टोरेट में नारे लगाते अभा.आदिवासी महासभा के कार्यकर्ता।
hin_Deva hin_Deva kas_Deva hin_Deva hin_Deva hin_Deva